У нашы дні традыцыя паломніцтва адраджаецца, але часцей дух гэтых паездак кардынальна адрозніваецца ад тых, якія здзяйсняліся ў мінулыя часы. І справа не ў тым, што змяніліся ўмовы жыцця і сучасны чалавек стаў карыстацца хуткасным транспартам. Калі б у мінулым была такая магчымасць аблегчыць перамяшчэнне, людзі б яе таксама выкарыстоўвалі. Асноўнае адрозненне, на мой погляд, у тым, што ў той час пілігрымка ўспрымалася як праца, як служэнне Богу. Хрысціянін успрымаў і сям’ю, і працу, і адносіны з роднымі як поле дзейнасці, на якім чалавек павінен чымсьці ахвяраваць і праз гэта духоўна ўзрастаць, станавіцца бліжэйшым да Бога.